biswa921/hiwiki-latest-pages-articles-raw huggingface dataset:
अल-जाहिज़

अल-जाहिज़ एक अरब गद्य लेखक और साहित्य के काम के लेखक, मुताज़िला धर्मशास्त्र और राजनीतिक-धार्मिक नीतिशास्त्र के लेखक थे।

जीवन-काल
right|thumb|अल-जाहिज़ द्वारा किताब-उल-हैवान (जानवरों की पुस्तक) से एक जिराफ़।

जाहिज़ का पूरा नाम अबू अस्मान उमरो बहरुल-किनानी अल-बसरी था और वह 776 ईस्वी में बसरा (इराक़) में पैदा हुए थे।  उनका ख़ानदान बेहद ग़रीब था और उनके दादा ऊंट चराते थे। उस ज़माने में मुताज़िला संप्रदाय जड़ पकड़ रहा था।  ये ख़िलाफ़त ए अब्बासिया के उदय का समय था। अब्बासी ख़लीफ़ा हारून अल रशीद और मामून अल रशीद का दौर, किताबघरों, शैक्षिक बहसों का दौर था। अल-जाहिज़, उन लोगों के लिए भी आलोचनात्मक था जो मौखिक हदीसों का अनुसरण करते थे, अपने हदीसवादी विरोधियों को अल-नबीता ("अवमानना") के रूप में संदर्भित करते थे।

किताब 
right|thumb|अंडे के साथ एक घोंसले में एक शुतुरमुर्ग (स्ट्रूथियो कैमलस) का चित्रण अल-जाइतो की किताब-उल-हैवान का एक पृष्ठ। बसरा
 किताब-उल-हैवान  - इस इंसाइक्लोपीडियाई किताब में उन्होंने साढ़े तीन सौ जानवरों का हाल बयान किया है। जाहिज़ इस बात पर सहमत थे कि जानवरों की एक नस्ल विभिन्न कारणों से दूसरी नस्ल में बदल सकती है। जाहिज़ का विचार था कि भोजन, पर्यावरण और जगह ऐसे कारक हैं जो जानवरों को प्रभावित कर सकते हैं और उन्हीं के प्रभाव से जानवरों की विशेषताएं बदल जाती है। अल-जाहिज़ इसके अलावा अस्तित्व और प्राकृतिक चयन के लिए संघर्ष का वर्णन करता है।
 किताब अल-बुख़लाई

मृत्यु
दिसंबर 868 / जनवरी 869 में 92 साल की उम्र में आलमारी से एक किताब निकालते समय एक भारी-भरकम आलमारी उन पर आ गिरी और और वह मर गया। 

इन्हें भी देखें
 चार्ल्स डार्विन
 स्वस्थतम की उत्तरजीविता (सर्वाइवल ऑफ द फिटेस्ट)
 मुहम्मद इब्न मूसा अल-ख़्वारिज़्मी
 इब्न इशाक
 इस्लामी स्वर्ण युग
 मंसूर अल हल्लाज
 क्रम-विकास
 प्राकृतिक चयन
 अरस्तु
 अल ग़ज़ाली
 मुताज़िला या तर्कप्रधान दर्शन

सन्दर्भ

श्रेणी:अरब इतिहास
श्रेणी:दार्शनिक
लोहार राजवंश

लोहार वंश भारत का एक राजवंश था जिसने सन १००३ से १३२० ई तक कश्मीर पर शासन किया। १२वीं शताब्दी में कल्हण द्वारा रचित राजतरंगिणी के अनुसार इस राजवंश के शासक खस थे।

सन्दर्भ

श्रेणी:कश्मीर का इतिहास
वैनिला द्वीप

दाएँ|अंगूठाकार|211x211पिक्सेल| वैनिला द्वीप का लोगो 
वैनिला द्वीप (अंग्रेज़ी- Vanilla Islands,  फ्रेंच- Les Îles Vanille) हिंद महासागर में स्थित कुछ द्वीप-राष्ट्रों (सेशेल्स, मेडागास्कर, रियूनियन, मॉरीशस, कोमोरोस, मैयोटे) का एक समूह है। इसका उद्देश्य एक नया यात्रा गंतव्य ब्रांड (travel destination brand) बनाना है। इसके लिए 4 अगस्त 2010 को ला-रियूनियन में ये इसकी स्थापना हुई। ये देश अपने संसाधनों को मिलाकर पूरे क्षेत्र की सामूहिक मार्केटिंग करना चाहते हैं, बजाए इसके कि प्रत्येक द्वीप केवल स्वयं के लिए काम करे (जैसा कि अतीत में किया जा रहा था)।Seychelles Tourism Board "The Vanilla Islands New Brand Image" , Eturbonews.com, August 09, 2010, accessed November 23, 2010. 

 ये भी देखें 

 वेनिला एलायंस 

 संदर्भ 

 बाहरी कड़ियाँ 

 आधिकारिक वेनिला द्वीप वेबसाइट 
 आधिकारिक रीयूनियन द्वीप पर्यटन वेबसाइट 
 वेनिला द्वीप पृष्ठ 
 Bestmarket.mu - वेनिला आइलैंड्स बिजनेस ऑपरेटर्स
विटनेस

विटनेस 1985 की अमेरिकी नव-नोयर थ्रिलर फिल्म है, जो पीटर वीर द्वारा निर्देशित और हैरिसन फोर्ड, केली मैकगिलिस और लुकास हास द्वारा अभिनीत है। जान रुबेश, डैनी ग्लोवर, जोसेफ सोमर, अलेक्जेंडर गोडुनोव, पट्टी लुपोन और विगगो मोर्टेंसन सहायक भूमिकाओं में दिखाई देते हैं। विलियम केली, पामेला वालेस और अर्ल डब्ल्यू वालेस की पटकथा एक युवा अमीश लड़के की रक्षा करने वाले एक जासूस पर केंद्रित है, जो फिलाडेल्फिया में एक हत्या का गवाह बनने के बाद निशाना बन जाता है।

सन्दर्भ

बाहरी कड़ियाँ
 
 
 
 

श्रेणी:1985 की फ़िल्में
श्रेणी:अमेरिकी फ़िल्में
महमूद खिलजी

thumb|महमूद खिलजी का मकबरा
मह्मूद खलजी1436-69), जो महमूद खिलजी के नाम से भी जाने जाते हैं, १५वीं सदी का सुल्तान था जो मालवा सल्तनत का कर्ता-धर्ता था। मालवा सुल्तनत एक तुर्की राज्य था जो अब मध्य प्रदेश , भारत में है। .महमूद खिलजी व कुतुबुद्दीन खान के मध्य चांपानेर की संधि महाराणा कुम्भा को हराने के लिए सन् 1456 में हुई थी पर इनको मुंह की खानी पड़ी थी।

श्रेणी:१५वीं सदी के भारतीय सम्राट
शिबलापूर

शिबलापूर भारतीय राज्य महाराष्ट्र के अहमदनगर ज़िले के संगमनेर तालुके में एक गाँव है। गाँव की प्रसिद्धि का कारण भैरवनाथ मंदिर और शाहीशिबली बाबा स्थान हैं। यह गाँव शिरडी से तकरीबन 35 किमी की दूरी पर स्थित है|

 जनसांख्यिकी 
वर्ष 2011 की जनगणना अनुसार शिबलापूर की कुल जनसंख्या 3,081 है जिनमें 1588 पुरुष एवं 1493 स्त्रियाँ हैं।

 अर्थव्यवस्था 
मुख्य रूप से कृषि आधारित है। मुख्य फ़सलें गन्ना, गेहूँ एवं कपास हैं।

 परिवहन 

 सड़क मार्ग 
शिबलापूर आसपास के गाँवों और कस्बों से भलीभाँति सड़कमार्ग द्वारा जुड़ा है।

 रेल 
श्रीरामपुर (बेलापुर) रेलवे स्टेशन सबसे निकटतम रेलवे स्टेशन है।

 वायुमार्ग 
शिरडी हवाई अड्डा सबसे नज़दीकी हवाई अड्डा है।

 सन्दर्भ

श्रेणी:महाराष्ट्र के गाँव
हाइड्रॉक्सीक्लोरोक्वीन

हाइड्रॉक्सीक्लोरोक्वीन (Hydroxychloroquine / HCQ) एक औषधि है जिसका उपयोग मलेरिया के उपचार एवं रोकथाम के लिए किया जाता है। बाजार में यह प्लेक्वेन्टील (Plaquenil) एवं अन्य नामों से बिकती है। हाइड्रॉक्सीक्लोरोक्वीन के अन्य उपयोग भी हैं, जैसे  रुमेटॉइड संधिशोथ (rheumatoid arthritis), रक्तिम ल्यूपस (Lupus erythematosus), और विलंबित त्वक् पॉर्फिरीनता (porphyria cutanea tarda)। इसको मुख के रास्ते लिया जाता है। कोरोनावायरस रोग 2019 (कोविड-१९) की चिकित्सा के लिए इसके उपयोग के बारे में भी अध्ययन चल रहा है। 

हाइड्रॉक्सीक्लोरोक्वीन के सेवन से होने वाले सामान्य अनुसंगी प्रभाव (side effects) ये हैं- वमन, सिरदर्द, दृष्टि से परिवर्तन, मांसपेशियों की कमजोरी आदि। इसके सेवन से कुछ तीव्र अनुषंगी प्रभाव (जैसे, एलर्जी आदि) भी हो सकते हैं। यद्यपि इससे जुड़े सभी प्रकार के जोखिम समाप्त नहीं किए जा सकते, फिर भी गर्भावस्था में रुमेटि रोगों के उपचार के लिए भी इसका उपयोग किया जाता है।  हाइड्रॉक्सीक्लोरोक्वीन, मलेरियारोधी औषध तथा 4-अमीनोक्विनोलाइन परिवार की ओषधियों के अन्तर्गत आती है।

सन्दर्भ

बाहरी कड़ियाँ

 

Category:प्राथमिक अल्कोहल
श्रेणी:मलेरियारोधी एजेन्ट
रमेश ऋषिदेव

रमेश ऋषिदेव बिहार के मधेपुरा जिले के एक राजनेता हैं। वह अभी बिहार सरकार के अनुसूचित जाती एवं जनजाति कल्याण मंत्री हैं तथा सिंघेश्वर विधान सभा क्षेत्र से बिहार विधान सभा सदस्य हैं।

 प्रारंभिक जीवन 
ऋषिदेव का जन्म २२ जनवरी १९७० को बिहार के मधेपुरा जिले में हुआ था।
 
 राजनैतिक जीवन 
२००५ के बिहार विधान सभा चुनाव में उन्होंने कुमारखण्ड विधान सभा क्षेत्र से चुनाव जीता। पुनः वे २०१० एवं २०१५ के बिहार विधान सभा चुनाव में सिंघेश्वर विधान सभा क्षेत्र से चुनाव लड़ा और जित हासिल की। जुलाई २०१७ में उन्हें बिहार सरकार के अनुसूचित जाती एवं जनजाति कल्याण मंत्री के पद पर नियुक्त किया गया।

 संदर्भ 

श्रेणी:बिहार के लोग
श्रेणी:जीवित लोग
श्रेणी:बिहार विधानसभा सदस्य
श्रेणी:1970 में जन्मे लोग
अम्बिकाचरण मजुमदार

अम्बिकाचरण मजुमदार (1850–1922) भारत के स्वतंत्रता सेनानी एवं राजनेता थे। उन्होने भारतीय राष्ट्रीय कांग्रेस के १९१६ के लखनऊ अधिवेशन की अध्यक्षता की थी। ये उच्च कोटि के वक्ता थे और उनकी गणना अपने समय के प्रमुख नेताओं में होती थी। 

अम्बिकाचरण मजुमदार का जन्म १८०५ ई में पूर्वी बंगाल के फरीदपुर जिले में हुआ था। उन्होने कलकत्ता के प्रेसिडेन्सी कॉलेज से एम.ए. और क़ानून की डिग्री ली तथा कुछ समय तक अपने ही जिले में वकालत की। आरम्भ से ही उनकी सार्वजनिक कार्यों में रुचि थी। अतः कोलकाता में हुए भारतीय राष्ट्रीय कांग्रेस के द्वितीय अधिवेशन (1886) में वे सम्मिलित हुए। प्रसिद्ध नेता सुरेन्द्रनाथ बनर्जी से सम्पर्क का भी उन पर गहरा प्रभाव पड़ा और 1905 के बंग-भंग का उन्होंने आगे बढ़कर विरोध किया। वे बंगाल प्रदेश कांग्रेस कमेटी के अध्यक्ष रहे और कांग्रेस के हर अधिवेशन में आगे बढ़कर भाग लेते रहे।

अम्बिकाचरण मजुमदार नरम विचारों के राजनेता थे।  वे 1916 की लखनऊ कांग्रेस के अध्यक्ष चुने गए। इसी अधिवेशन में कांग्रेस और मुस्लिम लीग के बीच समझौता हुआ था। इसी अधिवेशन में गरम दल तथा नरम दल को फिर एक साथ लाया गया था। गोपाल कृष्ण गोखले से उनकी मैत्री थी। वे ‘लिबरल फ़ेडरेशन’ के गठन में भी सहायक बने।

स्वराज्य प्राप्ति का प्रस्ताव : 1916 ई. के लखनऊ कांग्रेस अधिवेशन का समय वह समय था जब बाल्कन युद्ध के बाद भारतीय मुस्लिम अंग्रेज़ सरकार से नाराज थे। मौलाना अब्दुल कलाम आजाद, मौलाना मुहम्मद अली, शौकत अली, मुहम्मद अली जिन्ना आदि 'मुस्लिम लीग' के नेताओं ने इस अधिवेशन में 'स्वराज्य प्राप्ति' का प्रस्ताव पारित किया। इसी अधिवेशन में मुस्लिम लीग के नेता मुहम्मद अली जिन्ना एवं कांग्रेस के मध्य एक समझौता हुआ। कांग्रेस ने मुस्लिम लीग की 'साम्प्रदायिक प्रतिनिधित्व' की मांग को स्वीकार कर लिया। कालान्तर में इसका परिणाम भयानक रहा। इस समझौते को 'लखनऊ पैक्ट' के नाम से भी जाना जाता है। मदनमोहन मालवीय सहित कई वरिष्ठ नेता इस समझौते के विरुद्ध थे। 

कृतियाँ
 इंडियन नेशनल इवोलुशन (Indian National Evolution)

सन्दर्भ

श्रेणी:भारतीय राजनीतिज्ञ
श्रेणी:भारतीय राष्ट्रीय कांग्रेस
श्रेणी:1850 में जन्म
श्रेणी:१९२२ में निधन
पचार,सीकर

पचार ग्राम सीकर से दक्षिण दिशा में, सीकर से 65 किमी दूरी पर स्थित है। यह एक ग्राम पंचायत मुख्यालय है। https://web.archive.org/web/20150508061345/http://www.rajpanchayat.gov.in/common/sidelinks/panchayat.htm

 जनसंख्या आंकड़े 
कुल परिवारों की संख्या 1179 है। गाँव में 0-6 आयु वर्ग के बच्चों की आबादी 1024 है जो गाँव की कुल जनसंख्या का 14.11 % है। गाँव का औसत लिंग अनुपात 965 है जो राजस्थान राज्य के औसत 928 से अधिक है। जनगणना के अनुसार पचार के लिए बाल लिंग अनुपात 947 है, जो राजस्थान के औसत 888 से अधिक है।https://www.census2011.co.in/data/village/81926-pachar-rajasthan.html

 अवस्थिति 
सीकर से दक्षिण दिशा में 27.244863,75.370674 निर्देशांक पर स्थित है। ग्राम का कुल क्षेत्रफल 1476 हेक्टेयर है। https://villageinfo.in/rajasthan/sikar/danta-ramgarh/pachar.html
इतिहास

प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।

अर्थव्यवस्था

 इन्हे भी देखें 

 खूड 
 मुण्डवाड़ा 

 सन्दर्भ 

 श्रेणी:सीकर ज़िले के गाँव
कारखाना पद्धति

right|thumb|300px|स्लोवाकिया का एक कारखाना जो आजकल माचिस बनाने का कारखाना है। यह कारखाना मूलतः १९१५ में 'विटेनबर्ग ऐण्ड सन्स' नामक व्यापारिक फर्म के लिए बना था।
कारखाना पद्धति या फैक्टरी पद्धति ( factory system) विनिर्माण की वह विधि है जो मशीनों के उपयोग एवं श्रम विभाजन पर आधारित है। चूंकि कारखाना के भवन के निर्माण एवं मशीनों की खरीद के लिए बहुत अधिक पूँजी लगती है, इसलिए अधिक धनी लोग ही कारखाना बैठा पाते थे। ये लोग कार्य करने के लिए लोगों को वेतन/मजदूरी पर रखते थे। मशीनों के उपयोग तथा श्रम के विभाजन के कारण काम करने वालों के लिए बहुत कुशल होने की आवश्यकता नहीं होती। इसके अलावा प्रति कार्यकर्ता कुल उत्पादन भी बढ़ जाता है।

कारखाना प्रणाली सबसे पहले औद्योगिक क्रांति के समय (१८वीं शताब्दी के अन्तिम चरण में) ब्रिटेन में आयी और बाद में सारे संसार में फैली। कारखाना प्रणाली ने उस समय प्रचलित पारम्परिक घरेलू उत्पादन पद्धति (putting-out system (Domestic System)) का स्थान ले लिया। कारखाना पद्धति की मुख्य विशेषता मशीनों का उपयोग है। शुरू में ये मशीनें जलशक्ति से चलतीं थीं या भाप की शक्ति से। बाद में विद्युत से चलने वाली मशीनों का विकास हुआ। कारखाना प्रणाली की अन्य विशेषताएँ ये हैं- बड़े पैमाने का उत्पादन, कारखानों का एक ही क्षेत्र में आसपास स्थित होना, अवयवों (parts) का मानकीकरण, जिससे एक ही अवयव सभी कारखानों में लगाए जा सकते थे। 

सन्दर्भ

इन्हें भी देखें
कुटीर उद्योग

श्रेणी:उत्पादन
वर्ग तरंगरूप

right|thumb|300px|
वर्ग तरंगरूप (square wave) वह आवर्ती तरंग है जिसका मान  हर T/2 समय बाद +h से -h में क्रमशः बदलता रहता है। वस्तुतः यह एक गैर-ज्यावक्रीय तरंगरूप (non-sinusoidal waveform) है। व्यवहार में ऐसी तरंग प्राप्त करना सम्भव नहीं है, क्योंकि शून्य समय में अधिकतम से न्यूनतम मान में बदलता किसी भौतिक प्रणाली में सम्भव नहीं है। 

 वर्ग तरंग का फुर्ये विश्लेषण 
यदि किसी वर्ग तरंग की उँचाई h हो तथा उसकी मूल आवृत्ति f हो तो उस तरंग का फुर्ये विश्लेषण करने पर निम्नलिखित प्रकार से अभिव्यक्त कर सकते हैं-

जहाँ 

center|thumb|500px|किसी 1000 Hz की वर्ग तरंग में उपस्थित सन्नादी (हार्मोनिक्स) । ध्यान दें कि इसमें केवल विषम सन्नादी ही हैं, सभी सम सन्नादियों का मान शून्य है।

अन्य प्रकार से निरूपण
वर्ग तरंग को अन्य गणितीय रूपों में भी अभिव्यक्त किया जा सकता है, जैसे-

(1) 
स्पष्ट है कि t के किसी भी मान के लिए sin(t) का मान या तो धनात्मक होगा या ऋणात्मक। अतः x(t) का मान भी आधे समय +1 होगा और बाकी आधे समय -1 होगा.

(2) वर्ग तरंग को हेविसाइड स्टेप फलन u(t) के माध्यम से या आयताकार फलन (rectangular function) Π(t) के माध्यम से भी अभिव्यक्त किया जा सकता है:

(3)

तथा

सन्दर्भ

इन्हें भी देखें
तरंगरूप
फुर्ये श्रेणी
सकल सन्नादी विरूपण (THD)

श्रेणी:फुर्ये श्रेणी
तरंगरूप

right|thumb|350px|कुछ प्रमुख तरंगरूप
इलेक्ट्रॉनिकी, ध्वनिकी तथा इसी तरह के अन्य क्षेत्रों में, किसी संकेत के तरंगरूप (waveform) से आशय उस संकेत के ग्राफ से है जिसमें उस संकेत का समय के साथ मान अंकित किया गया हो।"Waveform Definition" . techterms.com. Retrieved 2015-12-09.David Crecraft, David Gorham, Electronics, 2nd ed., ISBN 0748770364, CRC Press, 2002, p. 62

सन्दर्भ

इन्हें भी देखें
ज्यावक्रीय तरंगरूप
वर्ग तरंगरूप
त्रिभुज तरंग

श्रेणी:तरंगरूप
ज्या तरंग

thumb|400px|right|ज्या फलन और कोज्या फलन के ग्राफ ; दोनों ही ज्यावक्रीय हैं किन्तु उनमें कलान्तर है।

ज्या तरंग (sine wave या  sinusoid) ऐसे तरंगरूप को कहते हैं जिसका आकार या ग्राफ ज्या वक्र जैसा हो या उससे कलान्तर लिए हुए हो। ज्या तरंग एक 'चिकना' आवर्ती तरंगरूप है। शुद्ध गणित, अनुप्रयुक्त गणित, भौतिकी, इंजीनियरी, संकेत प्रसंस्करण और अनेक अन्य क्षेत्रों में ज्या तरंग आती है। 

ज्या तरंग को निम्नलिखित समय के फलन द्वारा निरूपित किया जा सकता है-

 

जहाँ:
 A, आयाम (amplitude) है जो दर्शाता है कि यह फलन कितना अधिकतम मान ग्रहण कर सकता है।
 f, आवृत्ति (frequency), प्रति सेकेण्ड कितनी बार फलन का मान अपना चिह्न बदलता है,
 ω = 2πf, कोणीय आवृत्ति (angular frequency), इसका मात्रक रेडियन प्रति सेकेण्ड होता है।
 , कला (phase) 

सन्दर्भ

इन्हें भी देखें
तरंगरूप
फुर्ये श्रेणी
सकल सन्नादी विरूपण (THD) -- अन्य तरंगरूप ज्या-तरंग से कितने निकट हैं, यह दर्शाने के लिए THD का उपयोग किया जाता है। इसका मान शून्य के जितना ही निकट होगा, तरंगरूप उतना ही चिकना (तथा ज्या-तरंग के निकट) माना जाता है।

श्रेणी:तरंगरूप
त्रिभुज तरंग

right|thumb|300px|इस चित्र में एक बैण्ड-सीमित त्रिभुज तरंग दिखाई गयी है (समय के साथ संकेत का मान) इसकी मूल आवृत्ति २३० हर्ट्ज है। 

त्रिभुज तरंगरूप (triangle wave) एक गैर-साइनवक्रीय तरंगरूप है जिसका आकार त्रिभुज जैसा होता है। यह एक आवर्ती, खण्डशः-रैखिक, सतत वास्तविक फलन है।

आरादंती तरंगरूप (sawtooth waveform), त्रिभुज तरंगरूप का ही एक विशेष रूप है।

त्रिभुज तरंग का फुर्ये श्रेणी निम्नलिखित है-

सन्दर्भ

इन्हें भी देखें
तरंगरूप
फुर्ये श्रेणी

श्रेणी:तरंग
आवर्ती फलनों की सूची

यहाँ प्रमुख आवर्ती फलनों की सूची दी गयी है। 

 त्रिकोणमितीय फलन 

यदि अलग से कुछ नहीं कहा गया है तो यहाँ सूचीबद्ध सभी त्रिकोनमितीय फलनों का आवर्तकाल  समझें। नीचे दिए त्रिकोणमितीय फलनों के लिए,
  is the th up/down number,
  is the th Bernoulli number

 नाम  प्रतीक  सूत्र   फुर्ये श्रेणी (Fourier Series)Sine      cas (mathematics)       Cosine        cis (mathematics)       Tangent        Cotangent        Secant      - Cosecant       - Exsecant      - Excosecant      - Versine       Vercosine       Coversine       Covercosine       Haversine       Havercosine       Hacoversine       Hacovercosine       Magnitude of sine wave  with amplitude, A, and period, T  -     

 वे फलन जो निष्कोण (चिकने) नहीं हैं 
The following functions take the variable , period  and have range  to .
The symbol  is the floor function of n and  is the sign function. 

 नाम  सूत्र  फुर्ये श्रेणी  टीका  त्रिभुज तरंग      non-continuous first derivative  Sawtooth wave       non-continuous  वर्ग तरंग    -  non-continuous Cycloid  No closed form  -  non-continuous first derivative Pulse wave   -  -   non-continuous

The following functions are also not smooth: 

  Tangent (non-continuous)
  Cotangent
  Secant
  Cosecant
  Exsecant
  Excosecant

 Vector-valued functions 

 Epitrochoid
 Epicycloid (special case of the epitrochoid)
 Limaçon (special case of the epitrochoid)
 Hypotrochoid
 Hypocycloid (special case of the hypotrochoid)
 Spirograph (special case of the hypotrochoid)

 Doubly periodic functions 

 Jacobi's elliptic functions
 Weierstrass's elliptic function

टिप्पणियाँ

Category:फलन के प्रकार
तिरुचिरापल्ली जंक्शन रेलवे स्टेशन

तिरुचिरापल्ली जंक्शन रेलवे स्टेशन (स्टेशन कोड: TPJ), तमिलनाडु के तिरुचिरापल्ली में स्थित एक रेलवे जंक्शन स्टेशन है। यह दक्षिण रेलवे ज़ोन के तिरुचिरापल्ली रेलवे मंडल के मुख्यालय के रूप में कार्य करता है। लगभग 1,50,000 यात्री इस स्टेशन  का उपयोग करते हैं। यह स्टेशन डीजल-इलेक्ट्रिक मल्टीपल यूनिट (DEMU) शेड की मेजबानी करने वाला दक्षिण रेलवे का एकमात्र रेलवे स्टेशन है। तिरुचिरापल्ली जंक्शन तमिलनाडु का दूसरा सबसे बड़ा रेलवे स्टेशन है, और भारत में सबसे व्यस्त रेलवे स्टेशन में से एक है। 

 इतिहास 
द ग्रेट सदर्न ऑफ इंडिया, एक रेलवे कंपनी की स्थापना 1853 में की गई, जिसका मुख्यालय तिरुचिरापल्ली को बनाया गया। 1859 में, कंपनी ने अपना पहला रेलवे मार्ग का निर्माण किया, जिसके द्वारा तिरुचिरापल्ली को नागपट्टिनम के साथ जोड़ा गया। वर्तमान में, तिरुचिरापल्ली तमिलनाडु का एक महत्वपूर्ण रेलवे जंक्शन है और दक्षिणी रेलवे का एक अलग मंडल है। 

त्रिची जंक्शन से पांच शाखा रेलमार्ग निकलती है: 

1. उत्तर की ओर विलुप्पुरम जंक्शन के माध्यम से वृद्धाचलम जंक्शन के लिए। 

2. पूर्व की ओर तंजावुर जंक्शन माध्यम से विलुप्पुरम जंक्शन के लिए।  

3. दक्षिण-पूर्व की ओर कारैक्कुडि जंक्शन के लिए। 

4. दक्षिण की ओर दिन्डीगुल जंक्शन के माध्यम से कन्याकुमारी के लिए। 

5. पश्चिम की ओर करूर जंक्शन के माध्यम से कोयम्बतूर जंक्शन के लिए। 

 सुविधाएं 
इसे बिजली संरक्षण के लिए 5 सितारा से सम्मानित किया गया है। गोल्डन रॉक रेलवे वर्कशॉप और डीजल लोको शेड यात्री और माल ढुलाई कार्यों के लिए क्रमशः बोगियों और इंजनों की देखभाल करने में शामिल है। यह स्टेशन मुफ्त वाई-फाई , रिटायरिंग रूम  और 1 नंबर प्लेटफॉर्म पर यात्रियों के लिए एसी लाउंज से सुसज्जित है। ट्रेनों के भीड़ को कम करने के लिए नए प्लेटफॉर्म नंबर 8 का निर्माण तेजी से किया जा रहा है। 

 लोकप्रिय संस्कृति में 
तिरुचिरापल्ली जंक्शन शहर के सबसे प्रमुख स्थलों में से एक है जिसे अक्सर कुछ विशेष फिल्मों में चित्रित किया जाता है। स्टेशन का उपयोग वर्षों से कुछ भारतीय उपन्यासों और कला प्रस्तुतियों में किया गया है। 

 टिप्पणियाँ 

 सन्दर्भ 

 बाहरी कड़ियाँ 
 
 त्रिची जंक्शन ट्रेन का समय 
    
  

श्रेणी:विकिडेटा पर उपलब्ध निर्देशांक
श्रेणी:भारत के रेलवे जंक्शन
श्रेणी:तमिल नाडु में रेलवे स्टेशन
श्रेणी:तिरुचिरापल्ली रेलवे मंडल
श्रेणी:तिरुचिरापल्ली
मामा बालेश्वर दयाल

मामा बालेश्वर दयाल' (10 मार्च 1905 - 26 दिसंबर 1998) एक सामाजिक कार्यकर्ता और भारतीय राजनेता थे। उन्हें राजस्थान और मध्य प्रदेश में भील जनजातियों के बीच उनके काम के लिए याद किया जाता है, उन्होंने उन्हें जल, जंगल और ज़मीन के अधिकारों के लिए लड़ने के लिए संगठित किया था।
मामा बालेश्वर दयाल आदिवासियों के मसीहा कहे जाते हैं तथा इन्होंने आदिवासियों के जल जंगल जमीन बचाने के लिए अनेक आंदोलन किये
तथा इन आंदोलनों में कई बार जेल भी गए व  आदिवासियों के अधिकारों को दिलाने के लिए हमेशा आगे रहे
उनकी पुण्यतिथि 26 दिसंबर 1998 को श्रद्धांजलि के रूप में प्रतिवर्ष मनाया जाता है इनकी श्रद्धांजलि के अवसर पर राजस्थान गुजरात मध्य प्रदेश एवं कई राज्यों के आदिवासी श्रद्धालु व उनके बताए गए मार्ग पर चलने वाले सभी भक्तगण 25 दिसंबर बामनिया आश्रम पहुंच कर जागरण करते हैं 26 दिसंबर को उनकी श्रद्धांजलि दिवस के रूप में मनाते हैं उनके बताए गए मार्ग पर चलने के लिए प्रेरित करते हैं
आदिवासी दशरथ निनामा प्रतापगढ़

श्रेणी:1905 में जन्मे लोग
श्रेणी:१९९८ में निधन
श्रेणी:राजस्थान के राजनीतिज्ञ
शांति स्तूप दार्जिलिंग

thumb|शांति स्तूप दार्जिलिंग 
शांति स्तूप दार्जिलिंग भारत के पश्चिम बंगाल राज्य के दार्जिलिंग जिले में स्थित हैा यह दार्जिलिंग हिमालय रेलवे से 2.5 किमी की दूरी, जलपहाड़ पहाड़ी के ढलान पर स्थित हैा यह दार्जिलिंग में सबसे लोकप्रिय आकर्षणों में से दुनिया भर में निर्मित 70 से अधिक शांति स्तूपों में से एक हैा
इतिहास
शांति स्तूप की स्थापना एक जापानी बौद्ध भिक्षु निकिडत्सु फ़ूजी के देखरेख में किया गया था। निप्पोनजन मिहोजी बौद्ध धर्म आदेश के संस्थापक और उपदेशक थे। वह महात्मा गाँधी के करीबी सहयोगी जिन्होंने 1945 में हुए जनसंहार हिरोशिमा और नागासाकी में परमाणु बम की त्रासदी को देखी थी। शांति स्तूप शिवालय की आधारशिला 3 नंवबर 1972 को निकिडत्सु फ़ूजी ने रखी और 1 नंवबर 1992 को इसका उद्घाटन किया गया। शांति स्तूप को एम. ओका द्वारा डिजाइन हुए तथा इस कार्य को 36 महीनों में संम्पण किया गाया था।
मंदिर
शांति स्तूप में बुद्ध की चार चमकदार और सोने की पालिश की हुई मुर्तियाँ हैा इसके अलावा, मंदिर की दिवारों में आठ बलुआ पत्थर की नक्काशी कि हुई है, जो गौतम बुद्ध के जीवन के विभिन्न चरणों से अलग-अलग कहानियों को दर्शाती हैा यह समाज के विभिन्न जातियों और धर्मों के लोगों के बीच एकता, सद्भाव और शांति का संदेश फैलाने के लिए स्थापित किया गाया था।

यह दो मंजिला मंदिर एक पांरपरिक जापानी शैली की वस्तुशिल्प डिजाइन को दर्शाता हैा इस मंदिर के ठीक बगल में एक शांति शिवालय है जो बौद्ध धर्म के संस्थापक भगवान बुद्ध के चार अवतारों को दर्शाता हैा पैगोडो की ऊँचाई 28.5 मीटर (94 फीट) और व्यास 23 मीटर (75 फीट) हैा यह शिवालय दार्जिलिंग के जलपहाड़ पहाड़ियों की ढलान पर स्थित है, जो दार्जिलिंग शहर से कुछ किलोमीटर दूर हैा शिवालय के शिर्ष से कंचनजंगा चोटी सहित दार्जिलिंग परिदृश्य का मनोरम दृश्य  मिलता हैा दार्जिलिंग में घुमने के लिए यह सबसे अच्छी जगहों में से एक हैा
दिशानिर्देश
जपानी मंदिर और शांति स्तूप दार्जिलिंग शहर के केंद्र से 10 मिनट दूर हैा मंदिर परिसर के मुख्य द्वार से प्रवेश करने से पहले कार पार्क करना पड़ता हैा इसके बाद एक संकीर्ण सड़क के साथ मुख्य द्वार से लगभग 5-6 मिनट तक चलना होगा जो पहले ढलान पर औऱ फिर ऊपर की ओर जाता हैा रास्ते के दाहिने ओर कुछ छोटे-छोटे घर और लहरता हुआ पतका दिखेगा उसके साथ चलते हुए दूसरे प्रवेश द्वार पर पहुँच जा सकता हैा उसके बाद लकड़ी के सीढ़ियों से चलकर प्रार्थना कक्ष में पहुँचा जा सकता हैा
प्रवेश
मंदिर रोजाना सुबह 4.30 से शाम 7 बजे तक खुला रहता हैा मंदिर प्रवेश के लिए कोई शुल्क नहीं देना पड़ता हैा प्रार्थना का समय सुबह 4.30 से 6 बजे तक और शाम 4.30 से 6.30 बजे तक हैा

चित्र दीर्घा

सन्दर्भ

श्रेणी:दार्जिलिंग
श्रेणी:पश्चिम बंगाल के क्षेत्र
श्रेणी:पश्चिम बंगाल में पर्यटन आकर्षण
श्रेणी:पश्चिम बंगाल के शहर
माइक्रोबियल फ़्यूल सेल

दाएँ|अंगूठाकार|242x242पिक्सेल| एक प्लांट माइक्रोबियल फ़्यूल सेल (PMFC) 
दाएँ|अंगूठाकार|259x259पिक्सेल| एक मृदा-आधारित MFC 
माइक्रोबियल फ़्यूल सेल (अंग्रेज़ी- Microbial fuel cell, MFC) या सूक्ष्मजीव ईंधन सेल एक प्रकार की जैव-विद्युत्-रसायन प्रणाली (bio-electrochemical system) है जो बैक्टीरिया और O2 जैसे एक उच्च-ऊर्जा वाले ऑक्सीडेंट का उपयोग करके विद्युत प्रवाह चलाता है। Schmidt-Rohr, K. (2020). "Oxygen Is the High-Energy Molecule Powering Complex Multicellular Life: Fundamental Corrections to Traditional Bioenergetics” ACS Omega 5: 2221-2233. http://dx.doi.org/10.1021/acsomega.9b03352  यह प्रक्रिया प्रकृति में पाए जाने वाले जीवाणु इंटरैक्शन की नकल करती है। MFC को दो सामान्य श्रेणियों में बांटा जा सकता है: संबद्ध (mediated) और असंबद्ध (unmediated)। 20वीं शताब्दी की शुरुआत में प्रदर्शित पहले MFCs ने एक मीडियेटर (mediator) का उपयोग किया था- एक रसायन जो सेल में बैक्टीरिया से इलेक्ट्रॉनों को एनोड तक स्थानांतरित करता है। 1970 के दशक में असंबद्ध MFC का उदय हुआ- इस प्रकार के MFC में बैक्टीरिया आम तौर पर इलेक्ट्रोकेमिकल रूप से सक्रिय रेडॉक्स प्रोटीन (जैसे कि उनकी बाहरी झिल्ली पर स्थित साइटोक्रोम) होते हैं जो इलेक्ट्रॉनों को सीधे एनोड में स्थानांतरित कर सकते हैं। 21वीं सदी में अपशिष्ट जल उपचार (wastewater treatment) करने में  MFCs का व्यावसायिक उपयोग आरम्भ हो चुका है। 

 संदर्भ 

 आगे की पढाई 

 
 

श्रेणी:अक्षय ऊर्जा
श्रेणी:जैव-विद्युत्-रसायन
श्रेणी:हाइड्रोजन जीव-विज्ञान
श्रेणी:ईंधन सेल
राष्ट्रीय ग्रंथागार (यूनाइटेड किंगडम)

दाएँ|अंगूठाकार| केव में राष्ट्रीय अभिलेखागार का भवन 
राष्ट्रीय अभिलेखागार या द नेशनल आर्काइव्स (TNA, ) एक गैर-मंत्री सरकारी विभाग है। इसका मूल विभाग यूनाइटेड किंगडम की डिजिटल, संस्कृति, मीडिया और स्पोर्ट विभाग है। यह यूके सरकार, इंग्लैंड और वेल्स का आधिकारिक संग्रहशाला है; और "देश के सबसे प्रतिष्ठित 1,000 से अधिक वर्षो पुराने दस्तावेजों का संरक्षक है।" स्कॉटलैंड और उत्तरी आयरलैंड के अलग-अलग राष्ट्रीय अभिलेखागार हैं।

 अवस्थिति 
नेशनल आर्काइव्स दक्षिण-पश्चिम लंदन  रिचमंड अपॉन थेम्स के बरो में क्यू में स्थित है। भवन को 1977 में सार्वजनिक ग्रंथों और रिकॉर्डों को संरक्षित करके रखे हेतु खोला गया था, जो चांसरी लेन की एक इमारत में। मूल रूप से एक विश्व युद्ध अस्पताल थी, जिसे बाद में कई सरकारी विभागों द्वारा उपयोग किया गया था।  यह क्यू गार्डन अंडरग्राउंड स्टेशन के पास है।

 इतिहास 
राष्ट्रीय अभिलेखागार 2003 में सार्वजनिक रिकार्ड कार्यालय और ऐतिहासिक पांडुलिपियां आयोग संयोजन के द्वारा बनाया गया था। यह एक गैर मंत्री विभाग है राज्य मंत्री डिजिटल नीति के लिए। 31 अक्टूबर 2006 को, नेशनल आर्काइव्स का ऑफिस ऑफ़ पब्लिक सेक्टर इन्फ़ॉर्मेशन (OPSI) के साथ विलय हो गया, जो पहले  कैबिनेट ऑफ़िस का एक हिस्सा था।

 मुख्य कार्यकारी एवं रक्षक 

 1991-2005: सारा टाइके 
 2005–2010: नताली सीनी 
 2010-2013: ओलिवर मॉर्ले  
 2013–2014: क्लीम ब्रियर (अभिनय) 
 2014-वर्तमान: जेफ जेम्स  

 प्रमुख भूमिकाएं 
thumb|अभिलेखागार में पूर्व ब्रिटिश प्रधानमंत्री विलियम ग्लैडस्टन का "लाल बक्सा"
अभिलेखागार की भूमिकाएँ निम्न हैं:
नीति - सूचना अभ्यास और नीति पर सरकार को सलाह देना, रिकॉर्ड निर्माण से लेकर उसके पुन: उपयोग तक के मुद्दों पर
चयन - स्टोर करने के लिए कौन से दस्तावेज़ का चयन करना है
संरक्षण - यह सुनिश्चित करना कि दस्तावेज़ यथासंभव अच्छी स्थिति में रहें
पहुँच - दस्तावेजों को देखने का अवसर के साथ जनता को प्रदान करना
सलाह - दस्तावेजों की देखभाल करने के तरीके पर दुनिया भर के सार्वजनिक और अन्य अभिलेखागार और अभिलेखागार को सलाह देना
बौद्धिक संपदा प्रबंधन - यूके के लिए राजमुकुट कॉपीराइट का प्रबंधन करता है
विनियमन - यह सुनिश्चित करना कि अन्य सार्वजनिक क्षेत्र के संगठन सार्वजनिक रिकॉर्ड अधिनियम और पीएसआई पुन: उपयोग दोनों नियमों का पालन करते हैं।

 इन्हें भी देखें 
 क्यू
 पुरालेख

 संदर्भ 

 बाहरी कड़ियाँ 

 NationalArchives.gov.uk—The National Archives official website
 National Archives of Scotland—a separate organisation
 Public Record Office of Northern Ireland—the official repository for Northern Ireland
 Your Archives—wiki for users of The National Archives
 
 "Forged documents – investigation findings released" (Press release). The National Archives. 3 May 2008. Archived from the original on 10 April 2012.
श्रेणी:विकिडेटा पर उपलब्ध निर्देशांक
श्रेणी:वेल्श भाषा पाठ वाले लेख
श्रेणी:लंदन की इमारतें और संरचनाएँ
खोरा

खोरा ग्राम सीकर से दक्षिण दिशा में, सीकर से 55 किमी दूरी पर स्थित है। यह एक ग्राम पंचायत मुख्यालय है। https://web.archive.org/web/20150508061345/http://www.rajpanchayat.gov.in/common/sidelinks/panchayat.htm

 जनसंख्या आंकड़े 
कुल परिवारों की संख्या 231  है। गाँव में 0-6 आयु वर्ग के बच्चों की आबादी 172  है जो गाँव की कुल जनसंख्या का 13.14 % है। गाँव का औसत लिंग अनुपात 948  है जो राजस्थान राज्य के औसत 928 से अधिक है। जनगणना के अनुसार खोरा के लिए बाल लिंग अनुपात 849 है, जो राजस्थान के औसत 888 से कम है।https://www.census2011.co.in/data/village/81817-khora-rajasthan.html

 अवस्थिति 
सीकर से दक्षिण दिशा में 27.350265, 75.282276 निर्देशांक पर स्थित है। ग्राम का कुल क्षेत्रफल 635  हेक्टेयर है। https://villageinfo.in/rajasthan/sikar/danta-ramgarh/khora.html
इतिहास

प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है।हिन्दी साहित्य, भूगोल व राजनीतिक विज्ञान विषय हैं।

अर्थव्यवस्था

 इन्हे भी देखें 

 खूड 
 मुण्डवाड़ा 

 सन्दर्भ 

 श्रेणी:सीकर ज़िले के गाँव
द्वारक

फोटोग्राफी के सन्दर्भ में द्वारक या अपर्चर का मतलब है छेद और यह कैमरा के लेंस का एक भाग है। लेंस के इसी छेद से होते हुए रौशनी भीतर आकर कैमरा सेंसर  पर पड़ती है और फोटो खिंच जाती है |

किसी फोटो में सही एक्सपोज़रhttps://www.exposureguide.com/exposure/ के लिए अपर्चर बहुत ही ज़रूरी है | एक्सपोज़र के अलावा किसी फ़ोटो में बेहतरीन डेप्थ ऑफ़ फील्ड पाने के लिए लिए भी अपर्चर का बहुत बड़ा महत्त्व है |

जैसे जैसे लेंस का अपर्चर यानि छेद बढ़ता जायेगा वैसे वैसे अधिक मात्रा में रौशनी लेंस के भीतर आयेगी और फोटो उजली होती चली जाएगी |

इसी प्रकार से यदि अपर्चर छोटा होता जायेगा तो भीतर कम रौशनी जाने के कारण फोटो अंधकारमय आएगी |

अपर्चर को कैसे नापा जाता है?

लेंस के अपर्चर को जिस इकाई से मापते हैं उसे F  संख्या कहते हैं |

यह F संख्या जितनी छोटी होगी उतना ही छेद यानि अपर्चर बड़ा होगा और उसी प्रकार F संख्या के बड़े होने से लेंस का अपर्चर छोटा होता जायेगा |

कैमरा में अपर्चर कैसे नियंत्रित किया जाता है?

किसी भी कैमरा में अपर्चर को दो प्रकार से नियंत्रित किया जा सकता है |

१. मैन्युअल मोड 

मैन्युअल मोड पर अपर्चर की संख्या को अपने हिसाब से बदला जा सकता है | यही नहीं इस मोड पर शटर गति और ISO भी बदल सकते हैं |                                                                 २. अपर्चर प्रायोरिटी 

इस  मोड पर केवल अपर्चर ही बदल सकते हैं और स्वतः ही शटर गति और ISO  अपने आप बदल जायेंगे |

 सन्दर्भ 

 बाहरी कड़ियाँ 
 अपर्चर का नियंत्रण

श्रेणी:फोटोग्राफी
राउरकेला जंक्शन रेलवे स्टेशन

राउरकेला रेलवे स्टेशन भारतीय राज्य ओडिशा के उत्तर-पश्चिमी भाग में सुंदरगढ़ जिले के राउरकेला में स्थित एक रेलवे जंक्शन है। राउरकेला ओडिशा में तीसरा सबसे बड़ा नगरीय क्षेत्र है। मुंबई सीएसटीएम - हावड़ा गीतांजलि एक्सप्रेस राउरकेला से होकर गुजरने वाली मुख्य ट्रेन है। 

 इतिहास 
राउरकेला रेलवे स्टेशन 1891 में बंगाल नागपुर रेलवे की नागपुर-आसनसोल मुख्य रेलमार्ग के चालू होने के साथ आस्तित्व में आया। यह 1900 में क्रॉसकाउंट्री हावड़ा-नागपुर-मुंबई लाइन पर एक स्टेशन बन गया। राउरकेला 1960 में बारसुण लौह अयस्क खदानों से जुड़ा। पहले के दिनों में राउरकेला का रेलवे स्टेशन महुलपाली गाँव के भीतर था। उन्नीस पचास के दशक में राउरकेला में भारत के पहले सार्वजनिक क्षेत्र के इस्पात संयंत्र की स्थापना के साथ रेलवे स्टेशन को महत्व मिला। 1961-62 में इसका विद्युतीकरण किया गया था। 

 व्यस्त स्टेशन 
राउरकेला रेलवे स्टेशन भारतीय रेलवे के शीर्ष सौ बुकिंग स्टेशनों में से एक है। १० ट्रेनें राउरकेला से चलती हैं, और १०१ ट्रेनें (सप्ताहांत और द्विसाप्ताहिक सहित) यहां से होकर गुजरती हैं। यह कोलकाता-मुंबई दक्षिण पूर्वी रेलवे रेलमार्ग पर स्थित है जो भारत के दो महानगरों को जोड़ने वाला एक प्रमुख रेलमार्ग है। राउरकेला मुंबई, दिल्ली, कोलकाता, आसनसोल, रांची, बैंगलोर, चेन्नई, पुणे, अहमदाबाद, भुवनेश्वर, नागपुर, पटना, विशाखापत्तनम, जमशेदपुर, रायपुर, कटक, पुरी, बरहामपुर, समस्तीपुर और जम्मू-कश्मीर और रांची से जुड़ा हुआ है। 

 बिमलगढ़-तालचर परियोजना 
 लंबी बिमलागढ़ को बोंडामुंडा-बरसूण शाखा लाइन से और तालचेर को संबलपुर-तालचेर-बारंग शाखा लाइन से जोडने के लिये परियोजना 2004-05 में स्वीकृत किया गया था और निर्माण कार्य प्रगति पर है। यह रेलमार्ग जब पूर्ण हो जायेगी, तो राज्य की राजधानी राउरकेला और भुवनेश्वर के बीच की दूरी 460 किमी (संबलपुर के माध्यम से) से घट कर 300 किमी तक रह जाएगी। 

 सन्दर्भ 

 बाहरी कड़ियाँ 

 राउरकेला में ट्रेनें 

  
 
श्रेणी:भारत के रेलवे जंक्शन
श्रेणी:विकिडेटा पर उपलब्ध निर्देशांक
श्रेणी:ओड़िशा में रेलवे स्टेशन
श्रेणी:चक्रधरपुर रेलवे मंडल
श्रेणी:सुन्दरगढ़ ज़िला
प्राचीन मिस्र में आत्मा की अवधारणा

right|thumb|300px|मिस्र के मृतक ग्रन्थ का एक भाग
प्राचीन मिस्री प्रायः तीन आत्माओं में विश्वास करते थे। एक तो शरीर के मरने के साथ ही मर जाया करती थी, पर दो– का और बई–शारीरिक मृत्यु के बाद भी जीवित रहती थीं। 'का' का जन्म शरीर के साथ ही होता था जो जीवनकाल में शरीर की रक्षा करती थी और उसके मर जाने पर भी स्वयं जीवित रह जाती थी। 'का'  का चित्र उनकी लिपि में दो ऊपर उठाए हाथों के रूप में लिखा मिलता है। 

श्रेणी:प्राचीन मिस्र
चोल कला एवं स्थापत्य

thumb|320px|नटराज रूप में शिव 
thumb|कांस्य की महादेवी (पार्वती)
दक्षिण भारत में चोल राजवंश का राज्यकाल (850 ई - 1250 ई) कला एवं स्थापत्य के सतत समृद्धि का युग था। चोल राजाओं ने अपनी विस्तृत विजयों से प्राप्त धन-सम्पदा का उपयोग दीर्घायु प्रस्तर मन्दिरों के निर्माण तथा कांस्य की मूर्तियों के निर्माण में किया। 

श्रेणी:चोल राजवंश
मौलाना मुहिउद्दीन खान

मौलाना मुहिउद्दीन खान (बंगाली: মাওলানা মুহিউদ্দীন খান; अंग्रेजी: Maulana Muhiuddin Khan; जन्म: १९ अप्रैल १९३५ मृत्यु: २५ जून २०१६), बांग्लादेश को एक इस्लामी विद्वान और मासिक मदीना (बंगाल: মাসিক মদীনা; अंग्रेजी: Monthly Madina) के संपादक थे। खान‌ एक कुरान तिप्पणीकार, पत्रकार, कवि, लेखक और अनुवादक भी थे। उन्हें मारीफुल कुरान (Maariful Quran) के बंगाली काम के लिए जाना जाता था।

सन्दर्भ

बाहरी कड़ियाँ
 बांग्लाकिताब डॉट कॉम

श्रेणी:1935 में जन्मे लोग
श्रेणी:सुन्नी इस्लाम
श्रेणी:बांग्लादेश के लोग
श्रेणी:२०१६ में निधन
करड

करड ग्राम सीकर से दक्षिण दिशा में, सीकर से 65 किमी दूरी पर स्थित है। यह एक ग्राम पंचायत मुख्यालय है। https://web.archive.org/web/20150508061345/http://www.rajpanchayat.gov.in/common/sidelinks/panchayat.htm

 जनसंख्या आंकड़े 
कुल परिवारों की संख्या 682  है। गाँव में 0-6 आयु वर्ग के बच्चों की आबादी 530 है जो गाँव की कुल जनसंख्या का 14.01 % है। गाँव का औसत लिंग अनुपात 953 है जो राजस्थान राज्य के औसत 928 से अधिक  है। जनगणना के अनुसार करड के लिए बाल लिंग अनुपात 886 है, जो राजस्थान के औसत 888 से कम   है।https://www.census2011.co.in/data/village/81912-karad-rajasthan.html

 अवस्थिति 
सीकर से दक्षिण दिशा में 27.159831, 75.288819 निर्देशांक पर स्थित है। ग्राम का कुल क्षेत्रफल 348 हेक्टेयर है। https://villageinfo.in/rajasthan/sikar/danta-ramgarh/karad.html
इतिहास

प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।

अर्थव्यवस्था

 इन्हे भी देखें 

 खूड 
 मुण्डवाड़ा 
मंढा 
कोछोर 
रेटा 
रलावता 
पचार 

 सन्दर्भ 

 श्रेणी:सीकर ज़िले के गाँव
चंडीगढ़ जंक्शन रेलवे स्टेशन

चंडीगढ़ जंक्शन रेलवे स्टेशन (स्टेशन कोड: CDG), केंद्र शासित प्रदेश चंडीगढ़ शहर में स्थित एक रेलवे जंक्शन है। स्टेशन  की ऊंचाई पर है। चंडीगढ़ भारतीय रेलवे के शीर्ष सौ बुकिंग किये जाने वाले स्टेशनों में से एक है। 

 इतिहास 
दिल्ली-पानीपत-अंबाला-कालका रेलमार्ग 1891 में चालु की गई थी, और चंडीगढ़-साहनेवाल रेलमार्ग (जिसे लुधियाना-चंडीगढ़ रेल लिंक भी कहा जाता है) का उद्घाटन 2013 में किया गया था।  

1998-99 में अंबाला-चंडीगढ़ खंड का और 1999-2000 में चंडीगढ़-कालका का विद्युतीकरण किया गया था। 

 सुविधाएं 
चंडीगढ़ रेलवे स्टेशन में आरक्षण की सुविधा, सामान्य रेलवे पुलिस चौकी, टेलीफोन बूथ, पर्यटक स्वागत केंद्र, वेटिंग रूम, रिटायरिंग रूम, शाकाहारी और मांसाहारी जलपान कक्ष, और बुक स्टाल है। 2014 में, चंडीगढ़ रेलवे स्टेशन में एस्केलेटर चालु किया गया था। 

रेलवे स्टेशन शहर के केंद्र से 8 किमी पर है। हवाई अड्डा 7 किमी में है। स्थानीय परिवहन के लिए स्टेशन पर सिटी बसें, ऑटो रिक्शा और साइकिल रिक्शा उपलब्ध हैं। 

 सन्दर्भ 

 बाहरी कड़ियाँ 

 
   

श्रेणी:भारत के रेलवे जंक्शन
श्रेणी:अम्बाला रेलवे मंडल
श्रेणी:चंडीगढ़ में परिवहन
रकात

रकात (Rakat,in Urdu رکعت) इस्लाम में नमाज की कुछ क्रियाओं के समूह की गिनती को रकात कहते हैं।
आस्थावान मुस्लिम जो नमाजे पढ़ते हैं उनमें 2, 3 और किसी नमाज़ में 4 रकात होती हैं।
नमाज़ की पहली रकात में खड़े होकर, झुक कर और सजदों में मक्का के काबा की और मुख करके क़ुरआन का कुछ भाग और प्रार्थना आदि पढ़ते हैं।
दूसरी रकात में बैठकर भी पढ़ा जाता है।

श्रेणी:इस्लाम
श्रेणी:इस्लाम के पाँच मूल स्तंभ
श्रेणी:नमाज़

इन्हें भी देखें
नमाज़

तरावीह

जुमा की नमाज़
2020 राजस्थान में कोरोनावायरस महामारी

| recovery_cases =  
| deaths =  
| territories = सभी 33 जिले
| total_ili = 
| website = http://www.rajswasthya.nic.in/
}}
भारतीय राज्य राजस्थान में 2019-20 कोरोनोवायरस महामारी का पहला मामला 2 मार्च 2020 को सामने आया था। राजस्थान स्वास्थ्य विभाग ने  तक कुल  मामलों की पुष्टि की है जिसमें से  की मृत्यु हुई तथा  स्वस्थ हुए।

समयरेखा

सरकारी प्रतिक्रिया

संदर्भ

श्रेणी:स्वास्थ्य आपदाएँ
श्रेणी:कोरोनाविरिडाए
श्रेणी:कोरोनावायरस
श्रेणी:२०२० भारत में कोरोनावायरस महामारी
डूकिया,सीकर

डूकिया ग्राम सीकर से दक्षिण पूर्व  दिशा में, सीकर से 55  किमी दूरी पर स्थित है। यह एक ग्राम पंचायत मुख्यालय है। https://web.archive.org/web/20150508061345/http://www.rajpanchayat.gov.in/common/sidelinks/panchayat.htm

 जनसंख्या आंकड़े 
कुल परिवारों की संख्या 271  है। गाँव में 0-6 आयु वर्ग के बच्चों की आबादी 201  है जो गाँव की कुल जनसंख्या का 13.65 % है। गाँव का औसत लिंग अनुपात 973 है जो राजस्थान राज्य के औसत 928 से कम   है। जनगणना के अनुसार डूकिया के लिए बाल लिंग अनुपात 779  है, जो राजस्थान के औसत 888 से कम   है।https://www.census2011.co.in/data/village/81827-dookiya-rajasthan.html

 अवस्थिति 
सीकर से दक्षिण दिशा में 27.426040, 75.312529 निर्देशांक पर स्थित है। ग्राम का कुल क्षेत्रफल 677  हेक्टेयर है। https://villageinfo.in/rajasthan/sikar/danta-ramgarh/dookiya.html
इतिहास
पंचायत के गांव बगडियों का  बास,चक मजीपुरा,गणेशपुरा,खातीवास,माजीपुरा,समर्थपुरा

प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।

अर्थव्यवस्था

 इन्हे भी देखें 

 खूड 
 मुण्डवाड़ा 
मंढा 
कोछोर 
रेटा 
रलावता 
पचार 

 सन्दर्भ 

 श्रेणी:सीकर ज़िले के गाँव
कटक जंक्शन रेलवे स्टेशन

कटक जंक्शन रेलवे स्टेशन (स्टेशन कोड: CTC), भारतीय राज्य ओडिशा के कटक शहर में स्थित एक रेलवे जंक्शन है। यह स्टेशन पूर्वी तटीय रेलवे ज़ोन के अन्तर्गत खुर्दा रोड रेलवे मंडल द्वारा संचालित होती है। कटक रेलवे स्टेशन भारतीय रेलवे के शीर्ष सौ बुकिंग किये जाने वाले स्टेशनों में से एक है।

इतिहास
1893 से 1896 की अवधि के दौरान, 1,287 कि॰मी॰ (800 मील) लंबे ईस्ट कोस्ट स्टेट रेलवे का निर्माण और यातायात के लिए खोला गया था। इसमें ब्राह्मणी, कथाजोड़ी, कुआखाई, महानदी (ओडिशा की सबसे लंबी नदी) और बिरूपा जैसी नदियों के कुछ सबसे बड़े पुलों के निर्माण की आवश्यकता थी। कटक स्टेशन 1899 में भारतीय रेलवे संजाल से जुड़ा था।

संयोजन
कटक रेलवे स्टेशन से निकटतम हवाई अड्डा बीजू पटनायक अंतर्राष्ट्रीय हवाई अड्डा, भुवनेश्वर है। कटक रेलवे स्टेशन से भुवनेश्वर हवाई अड्डे की दूरी 29.3 किलोमीटर है।

कटक रेलवे स्टेशन का सबसे नजदीकी बस स्टैंड बंबाबाड़ी बस स्टैंड है। कटक रेलवे स्टेशन से बस स्टैंड की दूरी 3.1 किलोमीटर है। 

टैक्सी और ऑटोरिक्शा रेलवे स्टेशन के निकास द्वार से शहर के किसी भी स्थान जाने के लिये उपलब्ध हैं।

सन्दर्भ

बाहरी कड़ियाँ

श्रेणी:भारत के रेलवे जंक्शन
श्रेणी:ओड़िशा में रेलवे स्टेशन
श्रेणी:खुर्दा रोड रेलवे मंडल
श्रेणी:कटक ज़िला
शाण्डिल्य

भट्ट ब्राह्मण  , ब्रह्मभट्ट शर्मा ब्राह्मण ये वेदों में श्रेष्ठ, तथा ऊँचकुलिन घराने के ब्राह्मण हैं। यह गोत्र ब्राह्मणों के तीन मुख्य ऊँचे गोत्रो में से एक है। 
क्या आप जानते है ? महाभारत के रचयिता तो बेद ब्यास,द्रोणाचार्य, अश्वथामा, कृपाचार्य , परशुराम आदि भट्ट ब्राह्मण है 

महाभारत अनुशासन पर्व के अनुसार युधिष्ठिर की सभा में विद्यमान ऋषियों में शाण्डिल्य का नाम भी है। ब्राह्मणों से ही इस संसार का अस्तित्व है अतः इस संसार के प्रारंभ सतयुग से ही शांडिल्य ऋषि और अन्य ब्राह्मणों का अस्तित्व कायम है,
अतः मान्यता यह भी है के सबसे पहले सतयुग में वेद-शास्त्र तथा शस्त्रों की शिक्षा भी ऋषि शांडिल्य तथा गार्गस्य ऋषि के आश्रम में ही प्रारंभ हुई।
शांडिल्य ऋषि त्रेतायुग में राजा दिलीप के राजपुरोहित बताए गए है, वहीं द्वापर में वे राजा नंद के पुजारी हैं, एक समय में वे राजा त्रिशुंक के पुजारी थे तो दूसरे समय में वे महाभारत के नायक भीष्म पितामह तथा अपने ब्राह्मण भ्राता श्री परशुराम के साथ वार्तालाप करते हुए दिखाए गए हैंं। कलयुग के प्रारंभ में वे जन्मेजय के पुत्र शतानीक के पुत्रेष्ठित यज्ञ को पूर्ण करते दिखाई देते हैं। इसके साथ ही वस्तुतः शांडिल्य एक ऐतिहासिक ब्राह्मण ऋषि हैं लेकिन कालांतर में उनके नाम से उपाधियां शुरू हुई है जैसे वशिष्ठ, विशवामित्र और व्यास नाम से उपाधियां होती हैं। 

शांडिल्य गोत्र(शर्मा जी भट्ट  ब्रह्मभट्ट वंश)
शांडिल्य ऋषि के बारह पुत्र बताए जाते हैं जो इन बारह गांवों से प्रभुत्व रखते हैं।
पिंडी, सोहगोरा, संरयाँ, श्रीजन, धतूरा, बगराइच, बलूआ, हलदी, झूडीयाँ, उनवलियाँ, लोनापार, कटियारी, लोनापार में लोनाखार, कानापार, छपरा भी समाहित है। 

इन्हीं बारह गांव से आज चारो तरफ इनका विकास हुआ है, ये सरयूपारीण ब्राह्मण हैं। इनका गोत्र श्रीमुख शांडिल्य त्रि प्रवर है,श्री मुख शांडिल्य में घरानों का प्रचलन है जिसमें राम घराना, कृष्ण घराना, नाथ अतः विष्णु घराना, मणि घराना है, इन चारो का उदय सोहगोरा गोरखपुर से है जहाँ आज भी इन चारो का अस्तित्व कायम है।  

शाण्डिल्य नामक आचार्य अन्य शास्त्रों में भी स्मृत हुए हैं। हेमाद्रि के लक्षणप्रकाश में शाण्डिल्य को आयुर्वेदाचार्य कहा गया है। विभिन्न व्याख्यान ग्रंथों से पता चलता है कि इनके नाम से एक गृह्यसूत्र एवं एक स्मृतिग्रंथ भी । 

ब्राह्मणों में भट्ट ब्रह्मभट्ट शर्मा जी को सबसे श्रेस्ट माना गया है। ये एक ही ब्राह्मण है इनके सभी गोत्र समान है

पटना जिला के दुल्हीनबाज़ार ब्लॉक के काब गाँव मे सबसे ज्यादा भूमिहार ब्राह्मण निवास करते है जो सब के सब सांडिल्य गोत्र के ही है। 

 

श्रेणी:पौराणिक पात्र
श्रेणी:भारतीय संस्कृति

सन्दर्भ

श्रेणी:ऋषि
गया जंक्शन रेलवे स्टेशन

गया जंक्शन रेलवे स्टेशन (स्टेशन कोड: GAYA), भारत में बिहार राज्य के गया शहर में स्थित एक रेलवे जंक्शन स्टेशन है। गया पूर्व मध्य रेलवे ज़ोन के मुगलसराय रेल मंडल के अन्तर्गत आता है। हावड़ा और नई दिल्ली को जोड़ने वाली ग्रैंड कॉर्ड रेल-मार्ग गया से होकर गुजरती है। यह दिल्ली की तरफ मुगलसराय जंक्शन और हावड़ा की ओर धनबाद जंक्शन के बीच स्थित है। यह  की ऊंचाई पर  पर स्थित है। गया रेल संजाल के माध्यम से अधिकांश राज्यों से जुड़ा हुआ है। बहुत कम ट्रेनें ही होंगी जो यहां नहीं रुकती हैं। स्टेशन से दो अन्य ब्रॉड गेज ट्रेन लाइनें, एक पटना के लिये और दूसरी किउल जंक्शन के लिए भी हैं। शहर में गया जंक्शन और मानपुर जंक्शन दो प्रमुख रेलवे स्टेशन हैं। यह पटना, जहानाबाद, बिहारशरीफ, राजगीर, इस्लामपुर, नवादा से दैनिक यात्री और एक्सप्रेस ट्रेन सेवाओं के माध्यम से अच्छी तरह से जुड़ा हुआ है। पितृपक्ष के अवसर पर यहाँ हजारों श्रद्धालु पिंडदान के लिये जुटते हैं, जिसके कारण यहां यात्रियों की आवाजाही काफी बढ़ जाती है।

 इतिहास 
thumb|left|250px|गया जंक्शन रेलवे स्टेशन
ग्रैंड कॉर्ड बनने से कई साल पहले, 1900 में हावड़ा-दिल्ली मुख्य रेलमार्ग से गया तक एक संयोजन विकसित किया गया था और दक्षिण बिहार रेलवे कंपनी (ईआईआर द्वारा संचालित) ने 1879 में लखीसराय से गया तक एक लाइन बिछाई थी। ग्रैंड कॉर्ड 6 दिसंबर 1906 को खोला गया था। 

फरवरी 2012 में, भारतीय रेलवे ने एक रेलवे स्टेशन डेवलपमेंट कॉरपोरेशन (RSDC) स्थापित करने की योजना बनाई थी, जो गया जंक्शन सहित प्रमुख रेलवे स्टेशनों को बेहतर बनाने और वाणिज्यिक व्यवसाय के लिए रेस्तरां, खरीदारी क्षेत्रों और फूड प्लाजा के विकास और यात्री सुविधाओं में सुधार पर काम करेगा। 

 सुविधाएं 
गया जंक्शन में 9 प्लेटफार्म हैं और प्लेटफार्म नंबर 10 का निर्माण चल रहा है। 1 तीर्थयात्रा प्लेटफ़ॉर्म भी है, जहाँ तीर्थयात्री ट्रेन रुकती है। प्लेटफार्म फुट ओवर ब्रिज (एफओबी) के साथ जुड़े हुए हैं। इसमें तीन फुट ओवर ब्रिज है, स्टेशन में सभी प्रमुख सुविधाएं जैसे वेटिंग रूम, कम्प्यूटरीकृत आरक्षण सुविधा, फूड प्लाजा, डॉरमेट्री, रिटायरिंग रूम, कैफेटेरिया, बुक शॉप आदि हैं।  इसे मॉडल स्टेशन के रूप में विकसित करने के लिए मौजूदा सुविधाओं को नया रूप दिया जा रहा है। 

 ट्रेनें 
गया जंक्शन का दिल्ली कोलकाता ग्रैंड कॉर्ड रूट पर स्थित होना, इसे देश भर की कई एक्सप्रेस और सुपरफास्ट ट्रेनों से जोड़ता है। गया जंक्शन पटना के बाद बिहार में दूसरा सबसे महत्वपूर्ण रेलवे स्टेशन है और पटना जंक्शन के बाद प्लेटफार्मों के मामले में दूसरा सबसे बड़ा है। यह एक जंक्शन है और महत्वपूर्ण ब्रॉड गेज मार्गों (सीधी ट्रेनों) के माध्यम से नई दिल्ली, कोलकाता, मुंबई और चेन्नई जैसे सभी प्रमुख शहरों से जुड़ा हुआ है। अब यह गुवाहाटी (उपू भारत) से भी सीधे जुड़ा हुआ है। नई दिल्ली से गया के लिए प्रतिदिन महाबोधि एक्सप्रेस चलती है, इसके अलावाएक और वातानुकूलित ट्रेन गरीब रथ, गया से आनंद बिहार जंक्शन (दिल्ली) के लिए चलाई जाती है, जो साप्ताहिक चलती है। कई विद्युतीकृत स्थानीय यात्री ट्रेनें भी नियमित अंतराल पर पड़ोसी स्थानों से चलती हैं। गया पटना दैनिक बॉन्ड पैसेंजर ट्रेन भी शहरी यातायात में एक बहुत ही आवश्यक भूमिका निभाती है। ट्रेन गया जंक्शन से  बेला, चाकंद, जहानाबाद, मखदूमपुर होते हुए पटना जंक्शन तक जाती है। 

इन्हें भी देखें
 गया 

 सन्दर्भ 

 बाहरी कड़ियाँ 
 गया में ट्रेनें 
 गया रेलवे स्टेशन का नक्शा 
 गया जिले की आधिकारिक वेबसाइट 

श्रेणी:भारत के रेलवे जंक्शन
श्रेणी:बिहार में रेलवे स्टेशन
श्रेणी:मुगलसराय रेलवे मंडल
श्रेणी:गया
संख्यात्मक अवकलन

संख्यात्मक विश्लेषण (numerical analysis) में संख्यात्मक अवकलन (numerical differentiation) से आशय उन कलनविधियों से है जिनका उपयोग करके किसी बिन्दु पर अवकलज निकाला जा सके, यदि उस फलन के संख्यात्मक मान कई बिन्दुओं पर दिए हों। 

 मध्यान्तर (सेन्ट्रल डिफरेन्स) से अवकलज  

किसी फलन  के अवकलज की परिभाषा यह है-

इसमें यदि h का मान बहुत छोटा हो (तथा h > 0) तो,

दाएँ तरफ से:

 

बाएँ तरफ से:

उपरोक्त दोनों अवकलजों का औसत मान अधिक उपयुक्त होगा, अतः

संख्यात्मक अवकलन के कुछ सूत्र
नीचे संख्यात्मक अवकलन करने के लिए उपयुक्त कुछ सूत्र दिए गए हैं। इसमें h का मान नियत होना चाहिए। अवशिष्ट पद भी दिए गए हैं।
  (प्रथम अवकलज):
 
 

 
 
 
 

  (द्वितीय अवकलज):
 
 
 

 
 
 
 
 

सन्दर्भ

इन्हें भी देखें
संख्यात्मक समाकलन (numerical integration)

श्रेणी:संख्यात्मक विश्लेषण
खेमी सरनाईक

खेमी सरनाईक शिवाजी राज के समय एक कोली जाती का सरदार था जिसने सुलतान औरंगजेब के खिलाफ हथियार उठाए थे एंव जजिया को समाप्त किया था।

इतिहासकार  गोविन्द सदाशिव घुर्ये के अनुसार विद्रोह का मुख्य कारण था सुल्तान औरंगज़ेब द्वारा ज़मीन पर कर लगाना। जिससे परेसान होकर कोली ज़मीदारों ने खैमी सरनाईक के नेतृत्व में मुग़ल  सुल्तान औरंगज़ेब के खिलाप हथियार उठा लिए थे साथ ही शिवाजी महाराज की तरफ से भी सहानुभूति थी क्युकी इससे शिवाजी महाराज का बड़ा फायदा था। खेमी सरनाईक ने उत्तर पश्चिम पूणे और अहमदनगर के सभी कोली नायकों को इकठा किया और वादा किया कि वो एक ही वार में मुग़ल सासन से मुक्ति पा लेंगे।

कोली विद्रोह को दबाने के लिए औरंगजेब ने पहाड़ी इलाकों से मुग़ल सेना भेजी लेकिन लड़ाई बोहत भयंकर थी जिसमे हज़ारों कोली मारे गए और मुग़ल सेना मारी गई। कोली विद्रोह ने औरंगज़ेब को हिला के रख दिया था। इस लड़ाई में लड़ते लड़ते खेमी सरनाईक सहीद हो गए लेकिन कोली विद्रोह इतना प्रचंड था कि औरंगज़ेब सोचने पर मजबूूूर हो गया।

कोली विद्रोह को देखते हुए औरंगज़ेब ने खेमी सरनाईक के बीबी और बच्चों को मार डाला ताकि आगे चलके उसके बच्चे भी जंग ने छेड दें। उसके बाद औरंगज़ेब ने खेमी सरनाईक के रिश्तेदारों को भी ढूंढा और सर कलम कर दिए क्योंकि औरंगज़ेब को डर था कही उसके रिस्तेदारों में से कोई दुवारा ऐसी जंग ने छेड़ दे।

इसके बाद सुल्तान औरंगज़ेब हज़ारों कोलियों को बंदी बनाकर जुन्नर ले गया और सभी के सर कलम कर दिए। उनके ऊपर ही एक स्मारक बना दिया जिसे आज कोली चबूतरा बोला जाता हैं

 संदर्भ
घाघरा का युद्ध

अफगानों ने इब्राहिम लोदी के भाई महमूद लोदी(दिल्ली सल्तनत) के नेतृत्व में बिहार पर अधिकार कर लिया और बाबर नुशरत शाह(बंगाल सल्तनत) के लिए एक मात्र विरोधी रह गया था। बाबर ने 06 मई, 1529 ई. को बंगाल एवं बिहार की संयुक्त सेना को  घाघरा के युद्ध में कुचल डाला। घाघरा का युद्ध उत्तर प्रदेश के गोरखपुर के निकट घाघरा नदी के तट पर लड़ा गया था! घाघरा का युद्ध बाबर द्वारा लड़ा गया अंतिम युद्ध एवं मध्यकालीन इतिहास का प्रथम युद्ध था, जिसे जल एवं थल दोनों जगह लड़ा गया।

इस युद्ध के लगभग डेढ़ वर्ष बाद ही बीमारी के कारण 26 दिसम्बर, 1530 को बाबर की मृत्यु हो गई।

श्रेणी:मुग़ल साम्राज्य के युद्ध
एक्वाटिका (कोलकाता)

thumb|right|200px|एक्काटिका (कोलकाता) 
एक्वाटिका (75000 वर्ग फीट या 17 एकड़) कोलकाता के कोचपुकुर में स्थित एक वाटर थीम पार्क हैा यह विशाल जल प्राइवेट लिमिटेड के स्वामितत्व के अधीन है और उनकी देखरेख में चलाया जाता है जिसकी स्थापना 1999 में हुई  थी। यह कोलकाता और पूर्वी भारत के सबसे बड़े जल मनोरंजन पार्कों में से एक है जहाँ बच्चे, युवा गर्मियों के छुट्टियों में मौज-मस्ती और वयस्क घुमने या आमोद-प्रमोद के उद्देश्य से आते हैं। यहाँ हाल में ही दूसरा थीम पार्क, वेट-ओ-वाइल्ड, निक्को पार्क, साल्ट लेक के समीप बनाया गाया हैा

अवस्थिति
एक्वाटिका, कोलकाता के कोचपुकुर में ठाकदारी (राजरहाट)  और न्यूटाउन (एक्शन एरिया-1) के समीप स्थित है।  यह प्रॉपटी सिटी मार्केट से 11 मील, कृष्णापुर बस स्टैंड से 4.3 मील, हावड़ा रेलवे स्टेशन से 12 मील और नेताजी सुभाष चन्द्र अंतराष्ट्रीय हवाई अड्डा से 9.3 मील दूर है। दमदम मेट्रो स्टेशन यहाँ का समीपवर्ती मेट्रो स्टेशन हैा जो  हावड़ा स्टेशन से सार्वजनिक परिवहन बस (12C/2) द्वारा जुड़ा है। बस उल्टाडांगा से गुजरती हुई,  VIP रोड के साथ बागुईआटी जोरा मंदिर तक, एक यू टर्न लेती है औऱ केस्टोपुर बाजार से गुजरती हुई बॉक्स ब्रिज (न्यू टाउन) पहुँचती है। बॉक्स ब्रिज से एक्वाटिका के लिए नियमित ऑटो  सेवा है जहाँ से जाने-जाने के लिए  अनेक टैक्सियाँ उपलब्ध हैं। कई टैक्सी वाले यात्रियों को लौटने की प्रतिक्षा भी करते हैं। एक्कवाटिका जाते समय, कुछ टैक्सी चालक अतिरिक्त रूपये की माँग भी करते हैं। बॉक्स ब्रिज से मुख्यतः दो रास्ते हैं- एक नहर रोड़ को पार करके, दूसरा नारकेल बगान से प्रवेश करके जाया जा सकता हैा

आमोद-प्रमोद के साधन
एक्वाटिका में अनेक आमोद-प्रमोद के साधन मजूद हैं जिनमें जंगल सफारी,सर्फ रेसर, ब्लैक होल, रफ स्लाइड, एक्का डांस, नियाग्रा फॉल्स, चक्रवात, वेव पूल, टॉर्निडों, आलसी नदी, द फैमिली पूल, पेंडुलम, मल्टीलेन, भोज, एक्का लॉन, नियाग्रा लॉन, कॉन्फ्रेंस हाल, एक्का हॉल आदि| यहाँ 55 अच्छी तरह से नियुक्त कमरें के साथ कॉन्फ्रेंस हॉल, पार्टी हॉल, बोर्ड रूम, फूड कोर्ट भी शामिल हैा

सुविधाएँ
एक्वाटिका में आये अतिथियों को सुविधाजनक महसूस कराने के लिए हर प्रयास किये जाते हैा  एकल यात्रियों और परिवारों को समायोजित करने के लिए यहाँ शानदार कमरे हैा जिनमें 24*7 कक्ष सेवाएँ, डबल बेड, एयर-कंडीशनर, मुफ्त वाई-फाई, टीवी, लॉन्डी, पार्किंग सेवाएँ आदि के साथ निःशुल्क नाश्ते उपलब्ध हैा अतिथियों के समानों को सुरक्षित रखने के लिए एक लॉक्रर प्रदान किए जाते हैा यहाँ के रेस्टोरेन्ट में विभिन्न तरह के स्थानीय और अंतराष्ट्रीय व्यजन की सुविधा भी उपलब्ध हैा लोग किसी भी तरह के समारोह जैसे जन्मदिन, शादि, सगाई की पाटियाँ, टीम या पुरस्कार समारोह आदि कार्यक्रमों के लिए एक्काटिका को एक पसंदीदा स्थल के रुप में चुनते हैा

पार्क का समय
एक्वाटिका पार्क सप्ताह के सभी दिनों में सुबह 10 बजे से शाम 6 बजे तक खुला रहता हैा एक्वाटिका  में प्रवेश की शुल्क वायस्कों के लिए 900 रू0 और बच्चों के लिए 450रू0 प्रति व्यक्ति हैा
इन्हें भी देखें
 निक्को पार्क (कोलकाता)
 इको पार्क, न्यू टाउन

सन्दर्भ

श्रेणी:कोलकाता के दर्शनीय स्थल
श्रेणी:कोलकाता
श्रेणी:पश्चिम बंगाल में राष्ट्रीय उद्यान
बाइनरी निर्णय आरेख

संगणक विज्ञान के सन्दर्भ में, बाइनरी निर्णय आरेख (binary decision diagram (BDD)) एक आंकड़ा संरचना है जिसका उपयोग किसी बूलीय फलन को निरूपित करने के लिए किया जाता है। इसे 'ब्रांचिंग प्रोग्राम' भी कहते हैं। 

बाइनरी निर्णय आरेख के बारे में डोनाल्ड नुथ (onald Knuth) ने कहा था कि पिछले २५ वर्षों में आए डेटा स्ट्रक्चर्स में केवल BDD वास्तव में मूलभूत डेटा स्ट्रक्चर हैं।

उदाहरण
नीचे का बाँयीं तरफ का चित्र  फलन   का 'बाइनरी निर्णय वृक्ष' (binary decision tree) है (इसमें सरलीकरण नहीं किया गया है)। इसी चित्र में सत्यता सारणी (ट्रुथ टेबल) भी दर्शाया गया है। जबकि दाएँ वाला चित्र उसी फलन का 'बाइनरी निर्णय आरेख' है। दाएँ वाला चित्र, बाएँ वाले चित्र पर सरलीकरण के दो नियम लगाकर बनाए जा सकते हैं।

 thumb|546px|Binary decision tree and truth table for the function  thumb|189px|BDD for the function f

उपयोग
 लॉजिक परिपथ के विश्लेषण में (CAD प्रोग्रामों में)
 इष्टतमीकरण में 

श्रेणी:बूलीय बीजगणित
श्रेणी:आरेख